Κανονισμός (ΕΚ) αριθ. 838/2000 της Επιτροπής

της 26ης Απριλίου 2000

για τροποποίηση των κανονισμών (ΕΟΚ) αριθ. 2640/88, (ΕΟΚ) αριθ. 2641/88, (ΕΟΚ) αριθ. 3105/88, (ΕΟΚ) αριθ. 2721/88, (ΕΚ) αριθ. 1294/96 και (ΕΟΚ) αριθ. 2046/89 για να διευκολυνθεί η μετάβαση μεταξύ των διατάξεων που προβλέπονται για την περίοδο εμπορίας 1999/2000 και την περίοδο εμπορίας 2000/2001 στον αμπελοοινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1677/1999(2), και ιδίως το άρθρο 3 παράγραφος 4, το άρθρο 35 παράγραφος 8, το άρθρο 38 παράγραφος 5, το άρθρο 45 παράγραφος 9 και το άρθρο 46 παράγραφος 5,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, περί κοινής οργανώσεως της αμπελοοινικής αγοράς(3), και ιδίως το άρθρο 80 στοιχείο α),

Εκτιμώντας τα ακόλουθα:

(1) Σύμφωνα με το άρθρο 1 παράγραφος 6 του κανονισμού (ΕΟΚ) αριθ. 822/87, η περίοδος εμπορίας 1999/2000 λήγει στις 31 Αυγούστου 2000, ενώ, σύμφωνα με το άρθρο 1 παράγραφος 4 του κανονισμού (ΕΚ) αριθ. 1493/1999, η περίοδος εμπορίας 2000/2001 αρχίζει την 1η Αυγούστου 2000, και συνεπώς πρέπει να προσδιοριστούν ορισμένα μέτρα για να αποφευχθούν νομικά προβλήματα που συνδέονται με αυτή την επικάλυψη.

(2) Ο κανονισμός (ΕΟΚ) αριθ. 2640/88 της Επιτροπής, της 25ης Αυγούστου 1988, περί των λεπτομερειών εφαρμογής του καθεστώτος ενίσχυσης για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής(4), όπως τροποποιήθηκε τελευταία από τον κανονισμό (ΕΟΚ) αριθ. 2055/91(5), προβλέπει, στο άρθρο 4, ότι ο οργανισμός παρεμβάσεως καταβάλει το ποσό της ενίσχυσης στον παραγωγό πριν από το τέλος της εν λόγω περιόδου εμπορίας. Για να διευκολυνθεί η μετάβαση προς το νέο καθεστώς, πρέπει να καθοριστεί ως ημερομηνία λήξεως της πληρωμής η 31η Αυγούστου 2000 για την περίοδο εμπορίας 1999/2000.

(3) Ο κανονισμός (ΕΟΚ) αριθ. 2641/88 της Επιτροπής, της 25ης Αυγούστου 1988, σχετικά με τις λεπτομέρειες εφαρμογής του καθεστώτος ενίσχυσης για τη χρησιμοποίηση σταφυλιών, γλεύκους σταφυλιών και συμπυκνωμένου γλεύκους σταφυλιών για την παρασκευή χυμού σταφυλιών(6), όπως τροποποιήθηκε τελευταία από τον κανονισμό (ΕΚ) αριθ. 583/98(7), προβλέπει, στο άρθρο 1 παράγραφος 4, ότι οι εργασίες μεταποιήσεως πρέπει να πραγματοποιηθούν μεταξύ της 1ης Σεπτεμβρίου και της 31ης Αυγούστου για την εν λόγω περίοδο εμπορίας. Για να διευκολυνθεί η μετάβαση προς το νέο καθεστώς, πρέπει να επιβεβαιωθεί η τελική ημερομηνία μεταποίησης στις 31 Αυγούστου 2000 για την περίοδο εμπορίας 1999/2000. Ο κανονισμός αυτός προβλέπει εξάλλον, στο άρθρο 8 παράγραφος 2, ότι, για να επωφεληθεί της ενίσχυσης, ο μεταποιητής που αναφέρεται στο άρθρο 2 παράγραφος 2 υποβάλει στην αρμόδια αρχή ή σε εξουσιοδοτημένη για το σκοπό αυτό αρχή, το αργότερο εντός έξι μηνών μετά το τέλος της περιόδου εμπορίας μία ή περισσότερες αιτήσεις ενισχύσεως. Για να διευκολυνθεί η μετάβαση προς το νέο καθεστώς, η ημερομηνία υποβολής των αιτήσεων αυτών ενίσχυσης πρέπει να καθοριστεί στις 28 Φεβρουαρίου 2001 για την περίοδο εμπορίας 1999/2000.

(4) Ο κανονισμός (ΕΟΚ) αριθ. 2721/88 της Επιτροπής, της 31ης Αυγούστου 1988, για τον καθορισμό των λεπτομερειών εφαρμογής εθελοντικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87(8), όπως τροποποιήθηκε τελευταία από τον κανονισμό (ΕΟΚ) αριθ. 26/92(9), προβλέπει, στο άρθρο 7 παράγραφος 1, ότι οι εργασίες αποστάξεως δεν μπορεί να πραγματοποιηθούν πριν από τέλος της εν λόγω περιόδου. Για να διευκολυνθεί η μετάβαση προς το νέο καθεστώς, πρέπει να μεταφερθεί η προθεσμία αποστάξεως στις 31 Αυγούστου 2000 για την περίοδο εμπορίας 1999/2000. Ο κανονισμός αυτός προβλέπει εξάλλου, στο άρθρο 11 παράγραφος 5 τρίτο εδάφιο, ότι, για να λάβει την ενίσχυση, ο μεταποιητής υποβάλει το αργότερο τις 31 Αυγούστου της εν λόγω περιόδου αίτηση στον αρμόδιο οργανισμό παρεμβάσεως. Για να διευκολυνθεί η μετάβαση προς το νέο καθεστώς πρέπει να προσδιοριστεί ότι η ημερομηνία λήξεως για την υποβολή των αιτήσεως ενισχύσεως καθορίζεται στις 31 Αυγούστου 2000 για την περίοδο εμπορίας 1999/2000.

(5) Ο κανονισμός (ΕΟΚ) αριθ. 3105/88 της Επιτροπής, της 7ης Οκτωβρίου 1988, για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87(10), όπως τροποποιήθηκε τελευταία από τον κανονισμό (ΕΚ) αριθ. 194/98(11), προβλέπει, στο άρθρο 10 παράγραφος 2, δεύτερο εδάφιο δεύτερη περίπτωση, ότι η προκαταβολή του 80 % της τιμής αγοράς θα πληρωθεί από τον οινοπνευματοποιό στον παραγωγό μετά την παράδοση των προϊόντων και το αργότερο ένα μήνα μετά την προσκόμιση του τιμολογίου που εκδίδεται για τα εν λόγω προϊόντα πριν από το τέλος της αμπελοοινικής περιόδου. Για να διευκολυνθεί η μετάβαση προς το νέο καθεστώς, του τιμολογίου πρέπει να καθοριστεί ότι, για την περίοδο εμπορίας 1999/2000, ως ημερομηνία εκδόσεως του τιμολογίου καθορίζεται η 31η Αυγούστου 2000. Ο κανονισμός αυτός προβλέπει εξάλλου, στο άρθρο 12 παράγραφος 1, ότι, με την επιφύλαξη των διατάξεων του άρθρου 11 του κανονισμού (ΕΟΚ) αριθ. 2179/83 του Συμβουλίου(12), όπως τροποποιήθηκε τελευταία από τον κανονισμό (ΕΟΚ) αριθ. 2505/88(13), οι εργασίες αποστάξεως δεν μπορούν να πραγματοποιηθούν μετά τις 31 Αυγούστου της σχετικής περιόδου. Για να διευκολυνθεί η μετάβαση στο νέο καθεστώς, πρέπει να προσδιοριστεί ότι για την περίοδο εμπορίας 1999/2000, η ημερομηνία λήξεως των εργασιών αποστάξεων είναι η 31η Αυγούστου 2000.

(6) Ο κανονισμός (ΕΚ) αριθ. 1294/96 της Επιτροπής, της 4ης Ιουλίου 1996, για τις λεπτομέρειες εφαρμογής του κανονισμού (ΕΟΚ) αριθ. 822/87 του Συμβουλίου όσον αφορά τις δηλώσεις εσοδείας, παραγωγής και αποθεμάτων προϊόντων του αμπελοοινικού τομέα(14), όπως τροποποιήθηκε τελευταία από τον κανονισμό (ΕΚ) αριθ. 225/97(15), προβλέπει, στο άρθρο 6 παράγραφος 1, ότι τα φυσικά ή νομικά πρόσωπα ή οι ενώσεις των προσώπων αυτών, εκτός από τους ιδιώτες καταναλωτές και τους λιανοπωλητές, υποβάλουν κάθε χρόνο, στις αρμόδιες αρχές που ορίζουν τα κράτη μέλη, δήλωση για τα αποθέματα συμπυκνωμένων γλευκών σταφυλιών, ανακαθαρισμένων συμπυκνωμένων γλευκών σταφυλιών και οίνων, που έχουν στην κατοχή τους στις 31 Αυγούστου. Για να διευκολυνθεί η μετάβαση προς το νέο καθεστώς, πρέπει να επιβεβαιωθεί η ημερομηνία αυτή στις 31 Αυγούστου 2000 για την περίοδο εμπορίας 1999/2000.

(7) Ως με ταβατικό μέτρο, λόγω της ενέργειας εφαρμογής του κανονισμού (ΕΚ) αριθ. 1493/1999, πρέπει να καθοριστεί στις 31 Αυγούστου 2000 η ημερομηνία λήξεως της απόσυρσης των υποπροϊόντων οινοποίησης για την περίοδο εμπορίας 1999/2000, που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 2046/89 του Συμβουλίου(16), όπως τροποποιήθηκε τελευταία από τον κανονισμό (ΕΚ) αριθ. 2468/96(17).

(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο άρθρο 4 του κανονισμού (ΕΟΚ) αριθ. 2640/88, προστίθεται το ακόλουθο εδάφιο:"Ωστόσο, για την περίοδο εμπορίας 1999/2000, ο οργανισμός παρέμβασης μπορεί να πληρώσει την ενίσχυση έως τις 31 Αυγούστου 2000, με την επιφύλαξη των παρεκκλίσεων που αναφέρονται στο προηγούμενο εδάφιο."

2. Στο άρθρο 1 παράγραφος 4 του κανονισμού (ΕΟΚ) αριθ. 2641/88, προστίθεται το ακόλουθο εδάφιο:"Ωστόσο, για την περίοδο εμπορίας 1999/2000, οι εργασίες μεταποίησης πρέπει να τελετώσουν 31 Αυγούστου 2000."

3. Στο άρθρο 8 παράγραφος 2 του κανονισμού (ΕΟΚ) αριθ. 2641/88, προστίθεται το ακόλουθο εδάφιο:"Ωστόσο, για την περίοδο εμπορίας 1999/2000, η αίτηση ενίσχυσης που αναφέρεται στο προηγούμενο εδάφιο πρέπει να υποβληθεί το αργότερο στις 28 Φεβρουαρίου 2001."

4. Στο άρθρο 7 παράγραφος 1 του κανονισμού (ΕΟΚ) αριθ. 2721/88, προστίθεται η ακόλουθη φράση:"Ωστόσο, για την περίοδο εμπορίας 1999/2000, οι εργασίες απόσταξης μπορεί να γίνουν έως τις 31 Αυγούστου 2000."

5. Στο άρθρο 11 παράγραφος 5 τρίτο εδάφιο του κανονισμού (ΕΟΚ) αριθ. 2721/88, προστίθεται η ακόλουθη φράση:"Ωστόσο, για την περίοδο εμπορίας 1999/2000, η εν λόγω αίτηση μπορεί να υποβληθεί έως τις 31 Αυγούστου 2000."

6. Στο άρθρο 10 παράγραφος 2 δεύτερο εδάφιο, δεύτερη περίπτωση, του κανονισμού (ΕΟΚ) αριθ. 3105/88, προστίθεται η ακόλουθη φράση:"Ωστόσο, για την περίοδο εμπορίας 1999/2000, το εν λόγω τιμολόγιο μπορεί να εκδοθεί έως τις 31 Αυγούστου 2000."

7. Στο άρθρο 12 παράγραφος 1 του κανονισμού (ΕΟΚ) αριθ. 3105/88, προστίθεται το ακόλουθο εδάφιο:"Ωστόσο, για την περίοδο εμπορίας 1999/2000, οι εργασίες απόσταξης μπορεί να γίνουν έως τις 31 Αυγούστου 2000."

8. Μετά το πρώτο εδάφιο της παραγράφου 1 του άρθρου 6 του κανονισμού (ΕΚ) αριθ. 1294/96, προστίθεται το ακόλουθο εδάφιο."Η δήλωση αποθεμάτων για την περίοδο εμπορίας 1999/2000 πρέπει να αφορά τα προϊόντα που αναφέρονται στο προηγούμενο εδάφιο, τα οποία κατέχουν στις 31 Αυγούστου 2000."

9. Η ημερομηνία λήξεως για την απόσυρση των υποπροϊόντων της οινοποίησης, που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 2046/89, για την περίοδο εμπορίας 1999/2000 καθορίζεται στις 31 Αυγούστου 2000.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Απριλίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 84 της 27.3.1987, σ. 1.

(2) ΕΕ L 199 της 30.7.1999, σ. 8.

(3) ΕΕ L 179 της 14.7.1999, σ. 1.

(4) ΕΕ L 236 της 26.8.1988, σ. 20.

(5) ΕΕ L 187 της 13.7.1991, σ. 29.

(6) ΕΕ L 236 της 26.8.1988, σ. 25.

(7) ΕΕ L 77 της 14.3.1998, σ. 14.

(8) ΕΕ L 241 της 1.9.1988, σ. 88.

(9) ΕΕ L 3 της 8.1.1992, σ. 14.

(10) ΕΕ L 277 της 8.10.1988, σ. 21.

(11) ΕΕ L 20 της 27.1.1998, σ. 19.

(12) ΕΕ L 212 της 3.8.1983, σ. 1.

(13) ΕΕ L 225 της 15.8.1988, σ. 14.

(14) ΕΕ L 166 της 5.7.1996, σ. 14.

(15) ΕΕ L 37 της 7.2.1997, σ. 1.

(16) ΕΕ L 202 της 14.7.1989, σ. 14.

(17) ΕΕ L 335 της 24.12.1996, σ. 7.